Борис Младенов-Young
Когато от небето екне тътен…

chitanka.info

Когато от небето екне тътен,

след зарево от ярки светлини

и в океана вятърът попътен

пътуващия кораб връхлети,

то не е с цел, под напора му бесен,

да го обърне и го потопи,

а от гигантската му мощ понесен,

да стигне обетовани земи.

Тъй нас ни тласкат бурите метежни,

но не към крах по земния ни път,

а бойния ни дух да укрепят,

за да достигнем висоти безбрежни

и в бурния житейски океан

превърнем в дело всеки блян мечтан.

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.